CELEX: 62008TN0373
Language: da
Date: 2008-09-03 00:00:00
Title: Sag T-373/08: Sag anlagt den 3. september 2008 — Nuova Agricast mod Kommissionen

8.11.2008   
            
            
               DA
            
            
               Den Europæiske Unions Tidende
            
            
               C 285/50
            
         Sag anlagt den 3. september 2008 — Nuova Agricast mod Kommissionen
   (Sag T-373/08)
   (2008/C 285/90)
   Processprog: italiensk
   Parter
   
      Sagsøger: Nuova Agricast Srl (Cerignola, Italien) (ved avvocato M. A. Calabrese)
   
      Sagsøgt: Kommissionen for De Europæiske Fællesskaber
   Sagsøgerens påstande
   Sagsøgte tilpligtes at betale følgende erstatning:
   
               —
            
            
               1 447 249,00 EUR eller et andet, højere eller lavere under sagen fastsat beløb som erstatning for virksomhedens forringede driftsresultat for regnskabsåret afsluttet 30. juni 2003 i forhold til det opnåede resultat, når investeringsprogrammet var fuldført, med genansættelse af beløbet fra den 1. juli 2003 til domsafsigelsen, og
            
         
               —
            
            
               1 432 497,00 EUR eller et andet, højere eller lavere under sagen fastsat beløb som erstatning for virksomhedens forringede driftsresultat for regnskabsåret afsluttet 30. juni 2004 i forhold til det opnåede resultat, når investeringsprogrammet var fuldført, med genansættelse af beløbet fra den 1. juli 2004 til domsafsigelsen.
            
         
               —
            
            
               2 009 197,00 EUR eller et andet, højere eller lavere under sagen fastsat beløb som erstatning for virksomhedens forringede driftsresultat for regnskabsåret afsluttet 30. juni 2005 i forhold til det opnåede resultat, når investeringsprogrammet var fuldført, med genansættelse af beløbet fra den 1. juli 2005 til domsafsigelsen.
            
         
               —
            
            
               1 830 564,00 EUR eller et andet, højere eller lavere under sagen fastsat beløb som erstatning for virksomhedens forringede driftsresultat for regnskabsåret afsluttet 30. juni 2006 i forhold til det opnåede resultat, når investeringsprogrammet var fuldført, med genansættelse af beløbet fra den 1. juli 2006 til domsafsigelsen.
            
         
               —
            
            
               1 947 081,00 EUR eller et andet, højere eller lavere under sagen fastsat beløb som erstatning for virksomhedens forringede driftsresultat for regnskabsåret afsluttet 30. juni 2007 i forhold til det opnåede resultat, når investeringsprogrammet var fuldført, med genansættelse af beløbet fra den 1. juli 2007 til domsafsigelsen.
            
         
               —
            
            
               Renter af de i nutidsværdi ansatte beløb beregnet fra domsafsigelsen til den samlede erlæggelse ud fra satsen fastsat af ECB for genfinansieringens hovedtransaktioner forhøjet med det antal procentpoint, som Retten måtte finde rimeligt, og som efter sagsøgerens vurdering ikke er lavere end to.
            
         
               —
            
            
               Erstatning for sagsøgerens udgifter, herunder udgifter afholdt for den sagkyndige udtalelse af 2008.
            
         Søgsmålsgrunde og væsentligste argumenter
   Den foreliggende sag er en naturlig fortsættelse af sag T-362/05, hvorved sagsøgeren bl.a. nedlagde påstand om, at Kommissionen tilpligtes at betale erstatning for tab som følge af manglende indtjening i form af forskellen mellem driftsresultatet opnået ved afslutningen af regnskabsåret den 30. juni 2003 samt herefter den 30. juni 2004, 2005, 2006 og 2007 og de driftsresultater, der ville være opnået, såfremt den planlagte investering var blevet fuldført.
   Sagsøgeren foreholder ved dette søgsmål Kommissionen de samme (eller omtrent) ulovligheder, der blev gjort gældende i sag T-362/05. Ligeledes er klagerne over Kommissionens retsakter og adfærd de samme som anført i denne sag, men de tager hensyn til konklusionen fra De Europæiske Fællesskabers Domstol i dom afsagt den 15. april 2008 i sag C-390/06 P, Nuova Agrigast mos Kommissionen.